Alanus Divutius - Vicipaedia

# Alanus Divutius

### E Vicipaedia

Alanus Divutius, poeta latinus Belga.

Alanus DIVUTIUS, poeta latinus

Alanus Divutius Bruxellensis Belga, sive vulgo Alain van Dievoet, poeta Latinus, natus est Bruxellis in vico Sancti-Iudoci-ten-Noode (Saint-Josse-ten-Noode), die 18 mensis Martii anno 1948. Iam ab adulescentia indulsit Musis Latinis flagravitque amore linguae Latinae. Scripsit anno 1965 librum Latinum cui titulus "Sententiae", in quo continebantur variae cogitationes eius tam prosa oratione quam carmine conscriptae. Anno tamen 1967 scripsit farraginem carminum francogallice scriptorum cui titulus "Les Parfums du Styx". Postea etiam multas translationes edidit operum Erasmi et Hutteni in sermonem francogallicum. Ita primus omnium fuit qui in linguam francogallicam "Spongiam" Erasmi atque Hutteni "Expostulationem" transtulit. Etiam acroases nonnullas fecit de humanismo et in variis commentariis etiam res historicas scribere aggressus est.

Alanus Divutius Bruxellensis scripsit epitaphium inscribendum in monumento in honorem heroum mortuorum in turribus gemellis Novi Eboraci (New York) die 11 mensis septembris anni 2001, quod est hoc:

     Ite viatores et mundo dicite vasto
     nos hic innocuos mole iacere sub hac,
     nos cives placidos, patres matresque quietos.
     Cordibus in nostris nullum odium fuerat.
     Nosque laborantes rapuit mors invidiosa,
     nunc sumus heroes, nunc sumus astra poli.

Varia itinera fecit, a Promuntorio Nordico, ubi vidit solem mediae noctis, usque ad Maroccum, Turciam, Italiam, Siciliam, Germaniam, Scotiam, immortalemque Graeciam. Nunc semper, procul a strepitibus mundi pergit Musis Latinis indulgere. Recens edidit nonnulla carmina nova in libro cui titulus: Alaudae ephemeridis nova series. Fasciculus primus, curavit Anna Elissa Radke, domus editoria Olms, in urbibus Novo Eboraco, Turico, Hildesheim, anno 2005, a pagina 133 ad p.139.

## [recensere] Vide etiam

- Auctores neolatini

## [recensere] Nexus externi

- Index poematum
- Carmina latina Alani et aliorum.
- Carmen Alani

De hac re nexus intervici usque adhuc absunt. Adde, si repperisti. Vide {{Nexus absunt}}.
Receptum de "http://la.wikipedia.org../../../a/l/a/Alanus_Divutius_e82c.html"

Categoriae: Nexus usque adhuc absunt | Auctores Neolatini | Poetae | Scriptores Belgiae

##### Views

- Res
- Disputatio
- Emendatio recentissima

##### communitas

- Invitatio
- Taberna
- Adiutatum
- Donationes

##### Quaerere